
BIROUL PERMANENT

AL

CAMEREI DEPUTAŢILOR


Cu adresa nr.277 din 23 august 1999, Biroul Permanent a sesizat Comisia pentru buget, finanţe şi bănci pentru examinarea în fond a Ordonanţei de urgenţă a Guvernului nr.123/1999 privind unele măsuri de restructurare financiară a Băncii Române de Comerţ Exterior (BANCOREX) S.A.


În şedinţa comisiei din data de 8 noiembrie 1999 s-a luat în dezbatere ordonanţa sus menţionată şi s-a hotărât înaintarea raportului  nr.583/8.11.1999, anexat alăturat.


În fapt, s-a înlocuit sintagma “în limita sumei de …”  - art.1 lit.a) şi lit.b) cu suma exactă a obligaţiei de plată reprezentând disponibilităţile şi depozitele în lei şi în valută ale persoanelor juridice preluate de către Banca Comercială Română – S.A. 


În continuarea procesului legislativ, Senatul a adoptat proiectul de Lege pentru aprobarea Ordonanţei de urgenţă a Guvernului nr.123/1999 la data de 20 septembrie 2001.


Cu adresa nr.4341 din 23 octombrie 2001, în temeiul art.77 alin.(2) din Constituţia României, domnul Ion Iliescu, Preşedintele României a sesizat Camerei Deputaţilor “Cererea de Reexaminare” a prevederilor referitoare la sumele preluate de Banca Comercială Română – S.A., de la art.1 lit.a) şi lit.b) din Legea pentru aprobarea Ordonanţei de urgenţă a Guvernului nr.123/1999.


În urma reexaminării, în şedinţa din data de 27 februarie 2002, s-a hotărât menţinerea punctului de vedere exprimat în raportul cu nr.583/8.11.1999.

